Technické konope je legálna forma konope, ktorá je využívaná na technické účely - ako napr. využitie v priemysle, vo výrobe potravín, biopalív, oblečenia a v neposlednom rade aj na výrobu CBD produktov. Ako technické konope sa v rámci EÚ obvykle označuje rastlina, ktorá má menej ako 0,2% THC a je na zozname povolených odrôd. V iných krajinách (ako USA alebo Švajčiarsko) je definícia podobná, avšak povolený obsah THC a zoznam odrôd sa môže líšiť. Technické konope si netreba mýliť s medicínskym konope, ktoré obvykle obsahuje aj THC a slúži na medicínske účely. Zistite viac o technickom konope.